กฎกระทรวงกฎกระทรวงฉบับที่ ๔ (พ.ศ. ๒๕๔๓)ออกตามความในพระราชบัญญัติเครื่องหมายการค้าพ.ศ. ๒๕๓๔[๑] อาศัยอำนาจตามความในมาตรา ๕ มาตรา ๑๑ และมาตรา ๒๘ ทวิแห่งพระราชบัญญัติเครื่องหมายการค้า พ.ศ. ๒๕๓๔ซึ่งแก้ไขเพิ่มเติมโดยพระราชบัญญัติเครื่องหมายการค้า (ฉบับที่ ๒) พ.ศ. ๒๕๔๓และมาตรา ๒๙ มาตรา ๔๐ มาตรา ๔๑ มาตรา ๕๔ มาตรา ๕๗ มาตรา ๕๙ และมาตรา ๗๒แห่งพระราชบัญญัติเครื่องหมายการค้า พ.ศ. ๒๕๓๔อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๔๘ และมาตรา ๕๐ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงพาณิชย์ออกกฎกระทรวงไว้ ดังต่อไปนี้ข้อ ๑ ให้ยกเลิกความในข้อ ๒ แห่งกฎกระทรวง (พ.ศ.๒๕๓๕) ออกตามความในพระราชบัญญัติเครื่องหมายการค้า พ.ศ. ๒๕๓๔และให้ใช้ความต่อไปนี้แทนข้อ ๒ บรรดาคำขอต้องใช้แบบพิมพ์ที่อธิบดีประกาศกำหนดการกรอกข้อความในคำขอ ให้กรอกข้อความให้ครบถ้วนเป็นภาษาไทยโดยใช้พิมพ์ดีด หรือตีพิมพ์และลงลายมือชื่อผู้ยื่นคำขอนั้นการยื่นคำขอ ให้ยื่นต่อนายทะเบียน ณ กรมทรัพย์สินทางปัญญากระทรวงพาณิชย์ หรือสำนักงานพาณิชย์จังหวัดหรือหน่วยงานอื่นตามที่อธิบดีประกาศกำหนดหรือส่งโดยทางไปรษณีย์ลงทะเบียนตอบรับถึงนายทะเบียน ณ กรมทรัพย์สินทางปัญญากระทรวงพาณิชย์ หรือโดยวิธีอื่นใดตามที่อธิบดีประกาศกำหนด พร้อมเงินค่าธรรมเนียมเว้นแต่บทบัญญัติในข้ออื่นแห่งกฎกระทรวงฉบับนี้จะกำหนดไว้เป็นอย่างอื่นในกรณีส่งทางไปรษณีย์ลงทะเบียนตอบรับตามวรรคสามให้ถือว่าวันที่คำขอไปถึงกรมทรัพย์สินทางปัญญาเป็นวันที่ยื่นคำขอนั้นข้อ ๒ ให้ยกเลิกความใน (๑) ของข้อ ๑๐แห่งกฎกระทรวง (พ.ศ. ๒๕๓๕) ออกตามความในพระราชบัญญัติเครื่องหมายการค้า พ.ศ. ๒๕๓๔และให้ใช้ความต่อไปนี้แทน(๑) สำเนาคำขอ จำนวน ๕ ฉบับข้อ ๓ ให้เพิ่มความต่อไปนี้เป็นวรรคสองของข้อ ๑๑แห่งกฎกระทรวง (พ.ศ. ๒๕๓๕) ออกตามความในพระราชบัญญัติเครื่องหมายการค้า พ.ศ. ๒๕๓๔ในกรณีที่เครื่องหมายการค้าที่ขอจดทะเบียนเป็นรูปร่างหรือรูปทรงของวัตถุภาพเครื่องหมายการค้านั้นต้องแสดงรูปร่างหรือรูปทรงของวัตถุอันเป็นสาระสำคัญทั้งหมดที่ประสงค์จะขอความคุ้มครองโดยจะแสดงเป็นภาพถ่ายหรือรูปเขียนก็ได้ข้อ ๔ ให้เพิ่มความต่อไปนี้เป็นข้อ ๑๑ ทวิแห่งกฎกระทรวง (พ.ศ. ๒๕๓๕) ออกตามความในพระราชบัญญัติเครื่องหมายการค้า พ.ศ. ๒๕๓๔ข้อ ๑๑ ทวิ ผู้ขอจดทะเบียนเครื่องหมายการค้าที่เป็นรูปร่างหรือรูปทรงของวัตถุจะส่งคำพรรณนารูปร่างหรือรูปทรงของวัตถุนั้นเพื่อประกอบคำขอจดทะเบียนก็ได้แต่ต้องไม่เกินหนึ่งร้อยคำและต้องยื่นพร้อมคำขอจดทะเบียนข้อ ๕ ให้เพิ่มความต่อไปนี้เป็นข้อ ๑๒ ทวิและข้อ ๑๒ ตรี แห่งกฎกระทรวง (พ.ศ. ๒๕๓๕)ออกตามความในพระราชบัญญัติเครื่องหมายการค้า พ.ศ. ๒๕๓๔ข้อ ๑๒ ทวิ ในกรณีที่ผู้ขอจดทะเบียนเครื่องหมายการค้ามีความประสงค์จะขอใช้สิทธิตามมาตรา๒๘ ทวิ ให้ยื่นคำขอจดทะเบียนและคำขอใช้สิทธิตามมาตรา ๒๘ ทวิ พร้อมแนบเอกสารหลักฐานดังต่อไปนี้(๑)หลักฐานที่แสดงว่าผู้ขอจดทะเบียนได้นำสินค้าที่มีเครื่องหมายการค้าที่ยื่นขอจดทะเบียนนั้นออกแสดงในงานแสดงสินค้าระหว่างประเทศ(๒)หนังสือรับรองการจัดงานแสดงสินค้าระหว่างประเทศซึ่งออกให้โดยรัฐบาลไทยในกรณีที่รัฐบาลไทยเป็นผู้รับรองการจัดงานแสดงสินค้าระหว่างประเทศนั้นหรือหนังสือรับรองการจัดงานแสดงสินค้าระหว่างประเทศซึ่งออกให้โดยส่วนราชการรัฐวิสาหกิจหรือหน่วยงานอื่นของรัฐของประเทศไทยหรือของประเทศภาคีแห่งอนุสัญญาหรือความตกลงระหว่างประเทศเกี่ยวกับการคุ้มครองเครื่องหมายการค้าซึ่งประเทศไทยเป็นภาคีอยู่ด้วยในกรณีที่ส่วนราชการรัฐวิสาหกิจหรือหน่วยงานอื่นของรัฐนั้นเป็นผู้จัดงานแสดงสินค้าระหว่างประเทศขึ้น(๓)สำเนาคำขอจดทะเบียนเครื่องหมายการค้าที่มีการยื่นไว้นอกราชอาณาจักรครั้งแรกซึ่งมีการรับรองสำเนาถูกต้องโดยผู้มีหน้าที่รับจดทะเบียนเครื่องหมายการค้าในประเทศนั้น(ถ้ามี)(๔) สำเนาคำแปลเอกสารตาม (๑) (๒) และ (๓)ในกรณีที่เอกสารดังกล่าวเป็นภาษาต่างประเทศงานแสดงสินค้าระหว่างประเทศตามวรรคหนึ่งหมายความว่างานที่จัดขึ้นโดยมีวัตถุประสงค์เพื่อแสดงหรือเสนอขายสินค้าแก่ผู้เข้าร่วมชมงานและมีผู้เข้าร่วมในการแสดงหรือเสนอขายสินค้ามาจากประเทศตั้งแต่สองประเทศขึ้นไปข้อ ๑๒ ตรี ในกรณีที่ไม่อาจส่งเอกสารหลักฐานตามข้อ๑๒ ทวิพร้อมกับคำขอจดทะเบียนได้ให้ผู้ขอจดทะเบียนทำหนังสือขอผ่อนผันตามแบบที่อธิบดีประกาศกำหนดพร้อมกับการขอจดทะเบียนและการขอใช้สิทธิตามมาตรา๒๘ ทวิในกรณีนี้ให้นายทะเบียนมีอำนาจผ่อนผันได้ไม่เกินเก้าสิบวันนับแต่วันที่ยื่นคำขอจดทะเบียนในกรณีที่ผู้ขอจดทะเบียนไม่ส่งเอกสารหลักฐานภายในกำหนดเวลาตามวรรคหนึ่งให้นายทะเบียนพิจารณาคำขอจดทะเบียนนั้นต่อไปโดยถือว่าผู้ขอจดทะเบียนไม่ประสงค์จะขอใช้สิทธิตามมาตรา ๒๘ ทวิข้อ ๖ ให้ยกเลิกความใน (๑) ของข้อ ๑๓แห่งกฎกระทรวง (พ.ศ. ๒๕๓๕) ออกตามความในพระราชบัญญัติเครื่องหมายการค้า พ.ศ. ๒๕๓๔และให้ใช้ความต่อไปนี้แทน(๑)ในกรณีขอแก้ไขเปลี่ยนแปลงเครื่องหมายการค้าซึ่งไม่เป็นสาระสำคัญสำเนาคำขอแก้ไขเปลี่ยนแปลงรายการจดทะเบียน จำนวน ๕ ฉบับข้อ ๗ ให้ยกเลิกความในข้อ ๑๕ แห่งกฎกระทรวง(พ.ศ. ๒๕๓๕) ออกตามความในพระราชบัญญัติเครื่องหมายการค้า พ.ศ. ๒๕๓๔และให้ใช้ความต่อไปนี้แทนข้อ ๑๕ การประกาศโฆษณาคำขอจดทะเบียนให้นายทะเบียนดำเนินการโดยประกาศใน หนังสือประกาศโฆษณาคำของจดทะเบียน และประกาศโฆษณาคำขอนั้นไว้ในที่เปิดเผยณ กรมทรัพย์สินทางปัญญา กระทรวงพาณิชย์ข้อ ๘ ให้ยกเลิกความในวรรคหนึ่งของข้อ ๒๘แห่งกฎกระทรวง (พ.ศ. ๒๕๓๕) ออกตามความในพระราชบัญญัติเครื่องหมายการค้า พ.ศ. ๒๕๓๔และให้ใช้ความต่อไปนี้แทนข้อ ๒๘ ให้นายทะเบียนประกาศการรับจดทะเบียนของผู้คัดค้านในที่เปิดเผยณ กรมทรัพย์สินทางปัญญา กระทรวงพาณิชย์ โดยแสดงรายการดังต่อไปนี้ข้อ ๙ ให้เพิ่มความต่อไปนี้เป็นวรรคสองของข้อ ๓๗แห่งกฎกระทรวง (พ.ศ. ๒๕๓๕) ออกตามความในพระราชบัญญัติเครื่องหมายการค้า พ.ศ. ๒๕๓๔เจ้าของเครื่องหมายการค้าอาจชำระค่าธรรมเนียมการต่ออายุการจดทะเบียนพร้อมกับการยื่นคำขอต่ออายุหรือภายในหกเดือนนับแต่วันสิ้นอายุการจดทะเบียนก็ได้ข้อ ๑๐ ให้ยกเลิกความในข้อ ๔๒ แห่งกฎกระทรวง(พ.ศ. ๒๕๓๕) ออกตามความในพระราชบัญญัติเครื่องหมายการค้า พ.ศ. ๒๕๓๔และให้ใช้ความต่อไปนี้แทนข้อ ๔๒ เมื่อนายทะเบียนอนุญาตให้เพิกถอนการจดทะเบียนรายใดแล้วให้บันทึกการเพิกถอนลงในทะเบียน พร้อมทั้งยกเลิกหนังสือสำคัญและประกาศโฆษณาการเพิกถอนนั้นไว้ในที่เปิดเผย ณ กรมทรัพย์สินทางปัญญากระทรวงพาณิชย์ข้อ ๑๑ ให้ยกเลิกความในวรรคสองของข้อ ๔๔แห่งกฎกระทรวง (พ.ศ. ๒๕๓๕) ออกตามความในพระราชบัญญัติเครื่องหมายการค้า พ.ศ. ๒๕๓๔และให้ใช้ความต่อไปนี้แทนการสั่งเพิกถอนตามวรรคหนึ่ง ให้ประกาศโฆษณาไว้ในที่เปิดเผยณ กรมทรัพย์สินทางปัญญากระทรวงพาณิชย์ข้อ ๑๒ ให้ยกเลิกความในข้อ ๕๓ แห่งกฎกระทรวง(พ.ศ. ๒๕๓๕) ออกตามความในพระราชบัญญัติเครื่องหมายการค้า พ.ศ. ๒๕๓๔และให้ใช้ความต่อไปนี้แทนข้อ ๕๓ เมื่อคำสั่งของนายทะเบียนหรือคำวินิจฉัยอุทธรณ์ของคณะกรรมการเป็นที่สุดตามมาตรา๗๔ หรือคำสั่งของคณะกรรมการเป็นที่สุดตามมาตรา ๗๕ หรือศาลมีคำพิพากษาถึงที่สุดให้เพิกถอนการจดทะเบียนสัญญาอนุญาตให้ใช้เครื่องหมายการค้าแล้วให้นายทะเบียนเรียกเจ้าของเครื่องหมายการค้าให้ส่งหนังสือสำคัญและสัญญาอนุญาตให้ใช้เครื่องหมายการค้าและบันทึกการเพิกถอนลงในทะเบียนหนังสือสำคัญและสัญญาอนุญาตให้ใช้เครื่องหมายการค้าแล้วส่งหนังสือสำคัญและสัญญาอนุญาตให้ใช้เครื่องหมายการค้านั้นคืนให้แก่เจ้าของเครื่องหมายการค้าให้ไว้ ณ วันที่ ๒๕ ตุลาคม พ.ศ. ๒๕๔๓ศุภชัย พานิชภักดิ์รัฐมนตรีว่าการกระทรวงพาณิชย์หมายเหตุ :- เหตุผลในการประกาศใช้กฎกระทรวงฉบับนี้ คือ เนื่องจากได้มีการแก้ไขเพิ่มเติมพระราชบัญญัติเครื่องหมายการค้าพ.ศ. ๒๕๓๔เพื่อขยายความคุ้มครองเครื่องหมายการค้าให้ครอบคลุมถึงเครื่องหมายการค้าที่เป็นกลุ่มของสีและรูปร่างหรือรูปทรงของวัตถุรวมทั้งเพื่อกำหนดลักษณะและหลักเกณฑ์และวิธีการในการจดทะเบียนเครื่องหมายการค้าให้มีความเหมาะสมสอดคล้องกับสถานการณ์ในปัจจุบันดังนั้นสมควรปรับปรุงหลักเกณฑ์และวิธีการในการขอจดทะเบียนเครื่องหมายการค้าให้สอดคล้องกันจึงจำเป็นต้องออกกฎกระทรวงนี้วิชชุตา/ผู้จัดทำ๘ กันยายน ๒๕๕๔[๑] ราชกิจจานุเบกษาเล่ม ๑๑๗/ตอนที่ ๙๙ ก/หน้า ๔๒/๓ พฤศจิกายน ๒๕๔๓